29 Februarie vind slegs plaas in 'n skrikkeljaar in die Gregoriaanse kalender, en is die 60ste dag van só 'n jaar, met 306 dae wat volg in die res van die jaar. 'n Tradisie in Europa (wet gemaak in 1288 in die Skotse parlement) was dat 'n vrou slegs tydens 'n skrikkeljaar 'n huweliksaanbod aan 'n man mag maak, wat later verander is en slegs op 29 Februarie toegelaat is. 1704 – Gesamentlike Franse en Inheemse Amerikaanse magte verwoes Deerfield, Massachusetts tydens Koningin Anne se Oorlog. 1712 – In Swede word 29 Februarie deur 30 Februarie gevolg in 'n stap om die Sweedse kalender af te skaf. 1920 – Die Nasionale Vergadering van Tsjeggo-Slowakye aanvaar 'n nuwe grondwet. 1940 – Hattie McDaniel word die eerste Swart Amerikaner om 'n Oscar te wen. 1988 – Suid-Afrika se aartsbiskop Desmond Tutu word saam met 100 geestelikes gearresteer tydens 'n vyfdaagse anti-apartheidbetoging in Kaapstad 1989 – Die Boeing 747-400 se eerste kommersiële vlug. 2004 – Jean-Bertrand Aristide bedank as President van Haïti na 'n populêre rebelleopstand.